CELEX: 31980R1357
Language: el
Date: 1980-06-05 00:00:00
Title: Κανονισμός (ΕΟΚ) αριθ. 1357/80 του Συμβουλίου της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων

Avis juridique important

|

31980R1357

Κανονισμός (ΕΟΚ) αριθ. 1357/80 του Συμβουλίου της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδων  

Επίσημη Εφημερίδα αριθ. L 140 της 05/06/1980 σ. 0001 - 0003 Ελληνική ειδική έκδοση: Κεφάλαιο 03 τόμος 28 σ. 0194  Ισπανική ειδική έκδοση: Κεφάλαιο 03 τόμος 18 σ. 0121  Πορτογαλική ειδική έκδοση : Κεφάλαιο 03 τόμος 18 σ. 0121 

ΚΑΝΟΝΙΣΜΟΣ (ΕΟΚ) αριθ. 1357/80 ΤΟΥ ΣΥΜΒΟΥΛΙΟΥ της 5ης Ιουνίου 1980 περί καθιερώσεως καθεστώτος πριμοδοτήσεως για τη διατήρηση του πληθυσμού των θηλαζουσών αγελάδωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι η παρούσα κατάσταση της κοινοτικής αγοράς του βοείου κρέατος δεν επιτρέπει την εξασφάλιση δικαίου εισοδήματος στους παραγωγούς που έχουν ειδικευθεί στον τομέα του βοείου κρέατος καλής ποιότητος- ότι πρέπει, ως εκ τούτου, να χορηγηθεί στους  παραγωγούς αυτούς πριμοδότηση με σκοπό να εξασφαλισθεί η διατήρηση του εισοδήματός τους σε ικανοποιητικό επίπεδο- ότι ο σκοπός αυτός μπορεί να επιτευχθεί δια πριμοδοτήσεως για τη διατήρηση του πληθυσμού των θηλαζουσών αγελάδων- ότι για να επιτραπεί ένας αποτελεσματικός διοικητικός έλεγχος πρέπει να προβλεφθεί η χορήγηση αυτής της πριμοδοτήσεως υπέρ των εκμεταλλεύσεων οι οποίες δεν πωλούν γάλα- ότι οι δαπάνες που επιβαρύνουν τα Κράτη Μέλη λόγω των υποχρεώσεων που απορρέουν από την εφαρμογή του παρόντος κανονισμού, βαρύνουν εν μέρει την Κοινότητα, σύμφωνα με το άρθρο 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί  της χρηματοδοτήσεως της κοινής γεωργικής πολιτικής(3), όπως τροποποιήθηκε τελευταία από τον κανονισμό (ΕΟΚ) αριθ. 929/79(4)- ότι είναι αναγκαίο να προβλεφθεί για την Επιτροπή η δυνατότης να καθορίζει τις λεπτομέρειες εφαρμογής του καθεστώτος πριμοδοτήσεων κατά τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968  περί κοινής οργανώσεως αγοράς στον τομέα βοείου κρέατος(5), όπως τροποποιήθηκε τελευταία από τον κανονισμό (ΕΟΚ) αριθ. 2916/79(6)- ότι, επειδή το καθεστώς που εφηρμόζετο μέχρι την 1η Ιουνίου 1980 διετηρήθη, κατ' εφαρμογή του κανονισμού (ΕΟΚ) αριθ. 1390/80(7), συντηρητικώς και υπό την επιφύλαξη νέων διατάξεων, πρέπει να εφαρμοσθεί το νέο καθεστώς με αναδρομική ισχύ από την 2α  Ιουνίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι παραγωγοί δύνανται, κατόπιν αιτήσεώς τους υποβαλλομένης ατομικώς ή συλλογικώς και στη δεύτερη περίπτωση μέσω μιας ενώσεως παραγωγών της οποίας είναι μέλη, να τύχουν πριμοδοτήσεως για τη διατήρηση του πληθυσμού των θηλαζουσών αγελάδων.   Άρθρο 2  1. Για να δυνηθεί να τύχει της πριμοδοτήσεως, κάθε παραγωγός πρέπει να αποδείξει στην αρμόδια αρχή ότι την ημέρα της καταθέσεως της αιτήσεως δεν πωλεί γάλα ούτε γαλακτοκομικά προϊόντα προερχόμενα από τη δική του εκμετάλλευση.  2. Εξ άλλου, η χορήγηση της πριμοδοτήσεως εξαρτάται από την ανάληψη υποχρεώσεως του δικαιούχου να μην πωλεί γάλα ούτε γαλακτοκομικά προϊόντα επί 12 μήνες από την ημέρα καταθέσεως της αιτήσεως και να διατηρεί στην εκμετάλλευσή του το λιγότερο επί 6 μήνες  από την ίδια ημέρα αριθμό θηλαζουσών αγελάδων, ίσο τουλάχιστον προς εκείνο για τον οποίο έχει χορηγηθεί η πριμοδότηση.   Άρθρο 3  1. Για την περίοδο εμπορίας 1980/1981 το ποσό της πριμοδοτήσεως καθορίζεται σε 20 ΕΝΜ ανά θηλάζουσα αγελάδα την οποία κατέχει ο παραγωγός την ημέρα της καταθέσεως της αιτήσεως.  Καταβάλλεται εφ' άπαξ.  Το ποσό αυτής της πριμοδοτήσεως χρηματοδοτείται από το Ευρωπαϊκό Γεωργικό Ταμείο Προσανατολισμούς και Εγγυήσεων (ΕΓΤΠΕ), τομεύς εγγυήσεων.  2. Εντός του ορίου ποσού 20 ΕΝΜ ανά αγελάδα, επιτρέπεται στα Κράτη Μέλη να χορηγήσουν, σε εθνικό επίπεδο, συμπληρωματική πριμοδότηση της οποίας το ύψος δύναται, κατά περίπτωση, να προσαρμόζεται από το ενδιαφερόμενο Κράτος Μέλος σε συνάρτηση προς τις  ιδιαίτερες περιφερειακές απαιτήσεις ή προς τον αριθμό των θηλαζουσών αγελάδων που υπάρχουν στην εκμετάλλευση την ημέρα καταθέσεως της αιτήσεως.   Άρθρο 4  1. Δύνανται επίσης να τύχουν της πριμοδοτήσεως που προβλέπεται στον παρόντα κανονισμό, υπό τους όρους που αναφέρονται στο άρθρο 2, οι παραγωγοί που απολαύουν:  - της πριμοδοτήσεως για τη μη εμπορία του γάλακτος και των γαλακτοκομικών προϊόντων, καθώς επίσης και της πριμοδοτήσεως για μετατροπή του ζωικού κεφαλαίου γαλακτοπαραγωγής σε ζωικό κεφάλαιο κρεατοπαραγωγής που προβλέπεται από τον κανονισμό (ΕΟΚ) αριθ.  1078/77(8),  - της πριμοδοτήσεως προσανατολισμού που αναφέρεται στο άρθρο 10 της οδηγίας 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων(9), καθώς επίσης και την εξισωτική αποζημίωση η οποία αναφέρεται στο άρθρο 5  της οδηγίας 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και ορισμένων μειονεκτικών περιοχών(10),  - της πριμοδοτήσεως για τη γέννηση μόσχων η οποία προβλέπεται από τον κανονισμό (ΕΟΚ) αριθ. 1276/79(11)- 2. Ο παρών κανονισμός δεν προδικάζει τη δυνατότητα την οποία έχουν τα Κράτη Μέλη να λαμβάνουν, στο πλαίσιο της εφαρμογής της οδηγίας 75/268/ΕΟΚ, μέτρα που να ευνοούν τη διατήρηση του πληθυσμού των θηλαζουσών αγελάδων.   Άρθρο 5  Κατά την έννοια του παρόντος κανονισμού, νοείται ως:  1. Παραγωγός:  α) ο μεμονωμένος κάτοχος γεωργικής εκμεταλλεύσεως, φυσικό ή νομικό πρόσωπο του οποίου η εκμετάλλευση ευρίσκεται στο έδαφος της Κοινότητος, ο οποίος ασχολείται με την εκτροφή βοοειδών και ο οποίος αναγνωρίζεται ότι έχει αυτή την εκμετάλλευση ως κυρία  απασχόληση, σύμφωνα με το άρθρο 3 της οδηγίας 72/159/ΕΟΚ- β) μία ομάδα φυσικών ή νομικών προσώπων η οποία προβαίνει στην από κοινού χρησιμοποίηση των μέσων γεωργικής παραγωγής, που επιτρέπουν την από κοινού εκτροφή βοοειδών στο έδαφος της Κοινότητος και το σύνολο των μέλων της οποίας αποτελείται από κατόχους  γεωργικών εκμεταλλεύσεων κατά την έννοια του στοιχείου α).  2. Ένωση παραγωγών: Ένωση παραγωγών κατά την έννοια του σημείου 1, δημιουργείται στο έδαφος αυτού του ίδιου Κράτους Μέλους και έχει ως αντικείμενο την εφαρμογή των κοινών κανόνων για τη διάθεση στην αγορά βοοειδών τα οποία εκτρέφονται από τους  παραγωγούς αυτούς.  3. Εκμετάλλευση: Το σύνολο των μονάδων παραγωγής τις οποίες διαχειρίζεταιο παραγωγός και οι οποίες ευρίσκονται στο έδαφος αυτού του ίδιου Κράτους Μέλους.  4. Θηλάζουσα αγελάδα: Η αγελάδα που ανήκει σε μια από τις φυλές που προορίζονται για κρεατοπαραγωγή οι οποίες αναγνωρίζονται από την ή τις αρμόδιες αρχές του ενδιαφερομένου Κράτους Μέλους ή η αγελάδα που προέρχεται από διασταύρωση με μια από αυτές τις  φυλές και αποτελεί μέρος αγέλης που προορίζεται για την εκτροφή μόσχων για κρεατοπαραγωγή και ο κάτοχος της οποίας δεν πωλεί ούτε γάλα ούτε γαλακτοκομικά προϊόντα.   Άρθρο 6  Κατά τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 καθορίζονται ιδίως:  α) οι περίοδοι καταθέσεως των αιτήσεων περί χορηγήσεως της πριμοδοτήσεως- β) οι λεπτομέρειες ελέγχου του αριθμού των δηλωμένων θηλαζουσών αγελάδων και τηρήσεως της αναληφθείσης υποχρεώσεως που αναφέρεται στο άρθρο 2- γ) οι διατάξεις που αφορούν την καταβολή των πριμοδοτήσεων- δ) οι εξαιρετικές συνθήκες οι οποίες επιτρέπουν την αποδέσμευση από την υποχρέωση που αναφέρεται στο άρθρο 2- ε) οι άλλες λεπτομέρειες εφαρμογής του παρόντος κανονισμού.   Άρθρο 7  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τη 2α Ιουνίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 5 Ιουνίου 1980.  Για το Συμβούλιο Ο Πρόεδρος G. MARCORA  (1) ΕΕ αριθ. Α 97 της 21.4.1980, σ. 33.  (2) Γνώμη δοθείσα την 26η Μαρτίου 1980 (μη ακόμη δημοσιευθείσα στην Επίσημη Εφημερίδα).  (3) ΕΕ αριθ. Ν 94 της 28.4.1970, σ. 13.  (4) ΕΕ αριθ. Ν 117 της 12.5.1979, σ. 4.  (5) ΕΕ αριθ. Ν 148 της 28.6.1968, σ.24.  (6) ΕΕ αριθ. Ν 329 της 24.12.1979, σ. 15.  (7) EΕ αριθ. Ν 136 της 1.6.1980, σ. 1.  (8) ΕΕ αριθ. Ν 131 της 26.5.1977, σ. 1.  (9) ΕΕ αριθ. Ν 96 της 23.4.1972, σ. 1.  (10) ΕΕ αριθ. Ν 128 της 19.5.1975, σ. 1.  (11) ΕΕ αριθ. Ν 161 της 29.6.1979, σ. 18.